**Prilog br.3**

 **Tehnički opis predmeta nabave**

**OPĆI UVJETI I NAPOMENE**

Priloženim troškovnikom obuhvaćeni su svi soboslikarski radovi koje je potrebno izvršiti u sklopu predmeta nabave.

.

Stavke troškovnika obuhvaćaju konačno dovršenje radova definiranih po količini i kvaliteti. Cijena pojedine stavke je konačna cijena za realizaciju pojedine troškovničke stavke te obuhvaća i sve radnje koje u stavci nisu posebno navedene, a neophodne su za izvedbu pojedine stavke do potpune funkcionalne gotovosti.

Jedinične cijene su nepromjenjive i primijenit će se na izvedene radove bez obzira u kojem postotku dođe do odstupanja od količina u troškovniku. Jedinične cijene obuhvaćaju sav rad, materijal-boje, lak, mase za krpanje, zaštitne trake, najlone, zaštitu prostora i organizaciju u cilju izvršenja radova u potpunosti i u skladu s opisanim stavkama troškovnika. Nadalje, sve jedinične cijene za pojedine vrste radova sadrže i sve one posredne troškove koji nisu iskazani u troškovniku, ali su neminovni za kompletno izvršenje naručenih radova.

Eventualne izmjene materijala i način izvedbe tijekom radova mogu se izvršiti isključivo pisanim dogovorom izvoditelja/ponuditelja i Naručitelja. Svako samovoljno odstupanje,u svezi izmjene materijala i načina izvedbe radova, izvoditelj preuzima na vlastiti rizik i snosi sve rezultirajuće direktne i indirektne troškove koji nastanu kao posljedica njegovih izmjena.

**SOBOSLIKARSKO RADOVI**

Svi radovi moraju biti izvedeni prema podacima u Troškovniku te sukladno “Tehničkim uvjetima za izvođenje soboslikarskih i ličilačkih radova”, HRN U.F2.013, HRN U.F2.012."

Materijal za izvedbu soboslikarskih radova treba biti prvorazredan. Na oličenim površinama ne smiju se poznati tragovi četke ili valjka, ne smije biti mrlja, a ton boje treba biti ujednačen

Premazi i obojenja/lakiranja moraju biti postojani na svjetlo i otporni na pranje vodom.

Zidove i stropove treba bijeliti i bojati kada su potpuno suhi, a prije bijeljenja treba zakrpati sve eventualne rupe, pukotine ili krhotine, a podlogu pripremiti prema tehnologiji proizvođača boja i lakova.

Površine koje se liče moraju biti pripremljene za bojenje.